STATVTVM est, vt vniuersi fratres Cluniacenses, omni sexta feria, præter Natiuitatem Domini, si eadem die occurrerit, ab adipe abstineant. Causa instituti huius fuit inconueniens non paruum, quod non solum clerici, non solum laici, sed  ipsi pueri  infirmi totius Latinæ Ecclesiæ ab omni esu carnis,  solidæ vel attritæ  liquefactæ pro more iam antiquo ea die, ob reuerentiā passionis Dominicæ abstinebant, soli Monachi iam dicti adipe  legumina sua infundebant,  eo frixa diuersa fercula assumebant. Insuper autem tam absurdum hoc omnibus præter Monachos videbatur, vt nec ipsi pauperes datas sibi talium ciborum reliquias comederent, sed aut in posterum diem reseruarent, aut statim indignantes proiicerent. Vnde vt tam indecens nota ab ordine nostro tolleretur,  Dominicæ passionis abstinentiæ publicæ reuerentia, ab iis qui crucem Domini tollere magis, quam eum sequi videntur, non infringeretur, hoc præceptum est.